Школски надзорник/24
ЧЕТВРТА ПОЈАВА

ПИСАРЕВИЋ и пређашњи

ПИСАРЕВИЋ (муца): До-до-до-добар да-да-дан!
ПЕТРОВИЋ: О, слуга понизан, господине Писаревићу! Које добро?
ПИСАРЕВИЋ: По-по-по-посло ме го-го-го-госпо-дин натарош... да-да-да вам јавим да-да-да... се брзо спремите...
ПЕТРОВИЋ: А зашто да се спремим?
ПИСАРЕВИЋ: Обу-бу-бучете но-но-ве ха-а-аљине...
ПЕТРОВИЋ: Али због чега, због чега?
ПИСАРЕВИЋ: Немојте забо-бо-равити ци-ци-ци- ци-линдер.
ПЕТРОВИЋ: Та то сам већ чуо! Али зашто?
ПИСАРЕВИЋ: Па и го-го-го-господин Станко нека се о-о-о-обуче.
СТАНКО: И ја? Али зашто?
ПИСАРЕВИЋ: Госпа Ка-ка-ката не мора ићи.
КАТА: Али куда?
ПИСАРЕВИЋ: Не-не-не мора ни го-го-госпођица Савета.
САВЕТА: Ал’ због чега?
ПИСАРЕВИЋ: И да-да-да-дате звонити.
ПЕТРОВИЋ: До сто ђавола, хоћете л’ већ једном рећи зашто?
ПИСАРЕВИЋ: Јербо ће са-са-сада одмах доћи...
СВИ: Ко?
ПИСАРЕВИЋ: Ви-ви-ви-сокоблагородни го-го-го-сподин и-и-и-и-инспектор.
СВИ (уплашено): Школски надзорник?!
ПИСАРЕВИЋ: Да-да-да-да. О-о-одмах ће доћи у се-се-село.... Ја сам с-с-свршио. Пре-по-по-ручу- јем се. (оде)

Школски надзорник